Diari Oficial de la Generalitat Valenciana


Sumari del DOGV 3730, del 13-04-2000 (2000/2834)

RESOLUCIÓ de 31 de març de 2000, del secretari general de la Presidència de la Generalitat Valenciana, per la qual s'adjudiquen 24 beques per a la realització de pràctiques professionals de periodisme i audiovisuals.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3730

Data del DOGV
:   13-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2834


Organisme emissor
:   Presidència de la Generalitat

Tipus de document
:   Resolució

RESOLUCIÓ de 31 de març de 2000, del secretari general de la Presidència de la Generalitat Valenciana, per la qual s'adjudiquen 24 beques per a la realització de pràctiques professionals de periodisme i audiovisuals. [2000/X2834]
  
Vista la Resolució de 23 de desembre de 1999, del secretari general de la Presidència de la Generalitat Valenciana (DOGV núm. 3.661, de 07.01.2000), per la qual es convocaren 24 beques per a la realització de pràctiques professionals de periodisme i audiovisuals.
  
Vista la resolució de l'Oficina del Portaveu de la Presidència de la Generalitat Valenciana, per la qual es va determinar el nombre de beques pel seu tipus i destinació, d'acord amb allò disposat en la base segona de la convocatòria aprovada en la resolució esmentada en el paràgraf anterior.
  
Vist que existeix un crèdit consignat a l'efecte i després d'haver informat favorablement la Intervenció Delegada de la Presidència de la Generalitat Valenciana, amb càrrec a la línia 401/000/00 del programa 29.13.102.70, del Pressupost de la Generalitat Valenciana per a 2000.
  
Vista la proposta de la Comissió Avaluadora de data 30 de març de 2000, que conté l'acta lliurada a l'efecte, després de concloure el procés selectiu i el barem corresponent prevista en la base setena de la convocatòria.
  
Ateses les facultats que em confereix la base vuitena de l'esmentada convocatòria aprovada per la Resolució del secretari general de la Presidència de la Generalitat Valenciana, de 23 de desembre de 1999, resolc:
  
Primer
  
Adjudicar les 24 beques per a la realització de pràctiques de periodisme i audiovisuals als beneficiaris que s'indiquen en l'annex A, i indicar el tipus de beca obtinguda.
  
El període de benefici de les beques començarà l'1 d'abril de 2000.
  
Segon
  
Constituir una borsa de reserva amb les persones que es relacionen en l'annex B que es beneficiaran de la beca en cas de renúncia, desistiment o incompliment d'obligacions per part dels becaris.
  
En las beques del tipus (PE) el límit de puntuació amb què s'estableix aquesta borsa és el de tots aquells aspirants que hagen obtingut una puntuació total superior a 7,5 punts i s'hagen sotmès a la prova escrita.
  
En les beques del tipus (AU), aquells que superen en puntuació total els 8 punts i s'hagen sotmès a la prova escrita.
  
Tercer
  
Desestimar les sol·licituds presentades per la resta d'aspirants pels motius que s'expressen a continuació:
  
1. Per haver presentat la seua sol·licitud fora del termini establert, annex C
  
2. Per no haver-se presentat a qualsevol de les proves, annex D.
  
3. Per haver obtingut una puntuació inferior a la dels seleccionats com a becaris o com a personal de la borsa de reserva prioritzada, annex E.
  
4. Per no complir els requisits exigits en la Resolució de 23 de desembre de 1999, del secretari general de la Presidència de la Generalitat Valenciana per la qual es convocaven 24 beques per a la realització de pràctiques professionals de periodisme i audiovisuals, DOGV número 3.661, annex F.
  
Quart
  
Els beneficiaris hauran d'acreditar estar al corrent de les seues obligacions tributàries i amb la Seguretat Social, d'acord amb allò que disposa l'Ordre de 7 de gener de 1991, de la Conselleria d'Economia i Hisenda, i la base novena de la convocatòria.
  
Contra aquesta resolució, que posa fi a la via administrativa, es podrà interposar potestativament un recurs de reposició davant el mateix òrgan que ha dictat l'acte, en el termini d'un mes comptador des del dia següent a la seua publicació, de conformitat amb el que es preveu en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia, de la Comunitat Valenciana, en el termini de dos mesos comptadors des de l'endemà de la seua notificació, de conformitat amb allò establert en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot açò sense perjudici que s'utilitze qualsevol altra via que es considere oportuna.